Source: https://octavpelin.wordpress.com/2014/01/06/
Timestamp: 2020-08-12 01:51:45+00:00

Document:
06 | ianuarie | 2014 | Octavpelin's Weblog
DEMISUL PENAL AL ROMANIEI,TRAIAN BASESCU VORBESTE CA PE VREMEA LUI BOC:”VREA SA STABILEASCA AGENDA USL?!”,IL IRONIZEAZA PE VICTOR PONTA SI NU-L AGREEZA PE CRIN ANTONESCU!
În prima zi de lucru a noului an, Traian Băsescu a ieşit deja în media – la ziarul şi postul tv favorite – şi a afirmat că vrea să discute cu liderii USL pentru a stabili priorităţile pe anul 2014.
Traian Băsescu a anunţat luni public că vrea să se întâlnească cu liderii USL pentru un dialog în care să fie stabilite priorităţile anului 2014. Intenţia preşedintelui este una surprinzătoare. Până mai ieri, aproape zilnic îi cataloga pe cei din USL drept “pucişti”, autori a “n” lovituri de stat etc. etc. Acum el îi consideră parteneri. Intenţia preşedintelui este însă una clară. El vrea să stabilească practic agenda USL.
Băsescu vorbeşte ca pe vremea lui Boc
Faptul că preşedintele vrea să impună agenda sa reiese şi din afirmaţiile făcute.
„EU AM câteva priorităţi care cred că pot fi agreate de partenerii mei instituţionali (…) Ar fi o mare GREŞEALĂ SĂ PROMOVEZE amnistia şi graţierea. AŞ VREA să punem punct, să fie respinsă. Eu sper să nu se mai pună la vot propunerea legislativă pentru amnistie şi graţiere, sau dacă se pune la vot să fie respinsă”, a declarat el printre altele. După cum se vede, este vorba de ce vrea Traian Băsescu, de ce nu vrea, este vorba de priorităţile lui. Mai mult, Traian Băsescu dă şi indicaţii ce şi cum să voteze sau nu senatorii şi deputaţii.
Update: Băsescu vrea referendumul său în paralel cu prezidenţialele
Tot la capitolul „dialog” am mai înregistrat o prioritate. Nu a României, ci a lui Traian Băsescu. El a anunţat că este posibil să organizeze un referendum în paralel cu primul tur al alegerilor prezidenţiale. „Nu exclud posibilitatea să organizez un nou referendum pentru parlament unicameral odată cu alegerile prezidenţiale. Nu mă interesează pragul electoral pentru acest referendum, ar putea fi organizat odată cu primul tur al prezidenţialelor. Cred că de data aceasta românii i-ar sancţiona dur dacă nu l-ar pune în aplicare. Trebuie avută în vedere repetarea acestui referndum când USL e la putere, pentru a-i responsabiliza”.
Aici suntem în faţa unei lovituri pe care Traian Băsescu încearcă să o dea candidatului USL la prezidenţiale. Pe preşedinte nu îl interesează rezultatul referendumul, din moment ce intenţionează să-l organizeze şi în condiţiile unui prag de participare de 50%. (Reamintim, acelaşi Traian Băsescu împreună cu judecătorii CCR care îi sunt favorabili au tras de timp într-un mod incalificabil pentru ca Guvernul să nu poată organiza referendumul cu un prag de participare de 30%, pentru aprobarea Constituţiei revizuite.) Ca şi în 2009, Traian Băsescu utilizează referendumul organizat de el drept armă electorală. Sau, mai precis, îşi creează un subiect de campanie electorală pentru a-l ajuta pe candidatul pe care îl va susţine el. Preşedintele continuă să susţină teza „nerespectării” rezultatului referendumului din 2009, uitând că tipul de referendum organizat de el este unul consultativ, iar rezultatul nu este obligatoriu. Mai mult, Traian Băsescu nu ţine cont nici de faptul că referendumul său pentru „unicameral” a fost unul organizat împotriva prevederilor Constituţiei.
Preşedintele se crede monarh, lasă moştenitori
Toate afirmaţiile lui Traian Băsescu au fost făcute într-un duplex EVZ-B1TV, în redacţia ziarului şi transmise „live” de postul amintit. (Miercuri vom avea şi o a doua repriză aici cu Traian Băsescu.) Majoritatea întrebărilor au fost „clasice” mingi ridicate la fileu pentru Traian Băsescu. Iată câteva mostre:
Întrebare: Aţi spus că aţi dori să predaţi mandatul cuiva care să continue ce aţi făcut. Pe cine vedeţi?
T.B.: Dacă voi nominaliza pe cineva, o voi face după europarlamentare. Sigur că aş vrea pe cineva din zona de dreapta. Am mai multe nume, dar nu voi spune acum.O majoritate în jurul PSD se va forma oricum, şi va dura până în 2016. Imaginaţi-vă un preşedinte dominat de acest partid!.
Întrebare: Ponta a declarat că viitorul preşedinte ar trebui să fie un om al păcii. Cum comentaţi?
T.B.: E visul iliescian, să avem linişte cu orice preţ. Cred că viitorul preşedinte trebuie să fie unul intransigent în relaţia cu partidele, chiar şi cu propriul partid. Nu cred că garantarea liniştii e atributul viitorului preşedinte, ci continuarea procesului de reformă.
Întrebare: Aveţi senzaţia că se schimbă trendul reformist în CSM?
T.B.: Legea e de aşa natură încât impune schimbarea conducerii CSM în fiecare an. E o lacună a legi. N-aş spune că sunt îngrijorat că alegerile de azi schimbă un trend în justiţie, pentru ca oamenii-cheie in Justiţie sunt preşedintele şi vicepreşedintele Înaltei Curţi de Casaţie şi Justiţie, procurorul-şef şi şeful DNA. Sigur, CSM e cel care administrează justiţia.
După cum se poate observa, Traian Băsescu se pune în pielea unui monarh şi face referire la nominalizarea unui „moştenitor”. Niciodată, Ion Iliescu şi Emil Constantinescu nu au făcut astfel de afirmaţii. Iar afirmaţia „Imaginaţi-vă un preşedinte dominat de acest partid!” (PSD – n.a.) reprezintă o ingerenţă în problemele interne ale unui alt partid. Evident, lui Traian Băsescu i-ar plăcea situaţia inversă, un guvern dominat de preşedinte, aşa cum s-a întâmplat cu Cabinetele Boc şi MRU.
La a treia întrebare se poate observa că preşedintelui nu-i place cum arată o anume lege (o altă imixiune, indirectă de această dată în activitatea Parlamentului), dar totodată recunoaşte că nu este stresat, pentru că oamenii puşi de el în fruntea Justiţiei sunt în funcţie.
Băsescu îl ironizează pe Ponta…
Evident, preşedintele propune un dialog cu liderii USL, dar nu a pierdut ocazia de a-i ironiza şi ataca. Un singur exemplu:
„Dacă luăm casa de sondaj a domnului Dâncu, ca să nu punem de la unii şi de la alţii, că au sisteme diferite de calcul, doar trendurile pot să le ieie de la… avea 51% încredere, iar în decembrie a terminat cu 41% încredere. Deci, nu e fericirea atât de mare să încerci să jonglezi între adevăr şi minciună, cu tentaţia de a păcăli populaţia. Mai devreme sau mai târziu, aceste lucruri se răzbună, ca şi gafe de genul «am luat masa cu Regele Mihai». Mă mir că după ce a fost la Sarmisegetuza, nu ne-a pus o poză cum lua masa cu regele Decebal”.
…şi nu-l agreează pe Antonescu
La întrebarea/constatarea moderatorului, „e de preferat să susţineţi un preşedinte care să vină din dreapta. Cel mai de dreapta la ora actuală pare a fi Antonescu candidat, cu şanse la preşedinţie”, Traian Băsescu răspunde: „Dar e într-o alianţă de stânga, fiind cel mai de dreapta (…) Să ştiţi că n-aş vrea să-l nedreptăţesc pe Victor Ponta. Întrebările au curs de aşa natură încât a venit mai degrabă el în discuţie, dar nici Antonescu nu e mai breaz, să ştii, din punct de vedere al respectării normelor democratice şi al înţelegerii nevoilor României”.
Etichete:AGENDA USL, Boc, IRONIZEAZA PE PONTA SI NU-L AGREEZA PE ANTONESCU, Politica, Traian Basescu
PREMIERUL VICTOR PONTA :”AM DISCUTAT CU CRIN ANTONESCU,PANA LA INCEPUTUL SESIUNII PARLAMENTARE,PROBLEMELE DIN TERITORIU TREBUIE REZOLVATE!”
Premierul Victor Ponta a declarat că a purtat o discuţie cu preşedintele PNL, Crin Antonescu, concluzia fiind aceea că problemele din teritoriu vor trebui rezolvate până la începutul primei sesiuni parlamentare din anul 2014.
„Am discutat şi cu domnul Antonescu şi, în perioada următoare, până la începutul sesiunii parlamentare trebuie să rezolvăm toate problemele de colaborare din teritoriu. Pornind de la principiul pe baza căruia s-a construit USL – acela că şi la Ilfov şi la Botoşani sau la Alba, acolo unde e majoritate PNL-PDL, oamenii au votat USL totuşi”, a spus Ponta luni, la finalul şedinţei BPN a partidului, în care preşedintele PSD Ilfov, Gabriela Firea, a ridicat mai multe probleme cu care se confruntă în colegiul său.
Gabriela Firea, a declarat luni, înainte de începerea şedinţei, că propune un pact de neagresiune între organizaţiile PSD şi PNL din Ilfov, după modelul celui de la Botoşani.
„Voi face solicitarea colegilor din BPN, în special preşedintelui Victor Ponta, de a adresa preşedintelui PNL Ilfov (Marian Petrache – n.r.) azi un document care să exprime un pact de neagresiune la nivelul judeţului pe modelul pactului de neagresiune de la Botoşani, dar care nu a fost semnat de către preşedintele PNL Botoşani, ci doar de către PSD. Vom afla dacă aliaţii liberali mai vor sau nu să fie în cadrul USL”, a spus Firea. AGERPRES.
Etichete:Crin Antonescu, PANA LA INCEPUTUL SESIUNII PARLAMENTARE, Politica, PROBLEMELE DIN TERITORIU TREBUIE REZOLVATE, Victor Ponta
CSM ARE UN NOU SEF,PE JUDECATORUL ANDREI BORDEA!
Judecătorul Adrian Bordea a fost ales, luni, în funcţia de preşedinte al Consiliului Superior al Magistraturii (CSM), cu majoritate de voturi.
Pentru funcția de președinte al CSM a candidat luni doar Adrian Bordea.
Judecătorul a fost ales președinte al CSM cu 14 voturi pentru, trei împotrivă și o abținere.
Bordea, reprezentantul judecătorilor de la Înalta Curte de Casație și Justiție în CSM, a deținut anul trecut funcția de vicepreședinte al Consiliului, în timp ce Oana Schmitt Hăineală a fost președinte.
Plenul Consiliului Superior al Magistraturii a luat act, în 10 decembrie anul trecut, de cererea lui Adrian Bordea de demisie din funcţia de vicepreşedinte al CSM, începând din 7 ianuarie, solicitarea fiind formulată pentru ca alegerea noului vicepreşedinte să poată avea loc la aceeaşi dată cu cea pentru preşedintele Consiliului.
Adrian Bordea şi-a anunţat, luni, cadidatura pentru funcţia de preşedinte al CSM, iar procurorii Bogdan Gabor şi Gheorghe Muscalu s-au înscris în cursă pentru funcţia de vicepreşedinte. Urmează ca CSM să aleagă dintre aceștia doi vicepreședintele.
Conform CV-ului publicat pe site-ul instanţei supreme, Adrian Bordea a fost magistrat al Judecătoriei Târgovişte, între 1980 şi 1993, şi la Tribunalul Dâmboviţa, între 1993 şi 2001. Din anul 2001, el este judecător la Înalta Curte de Casaţie şi Justiţie.
Conform declaraţiei de avere, judecătorul Bordea deţine un teren intravilan cu suprafaţa de 4.800 metri pătraţi şi unul forestier de 27.600 metri pătraţi în Târgovişte, dar şi un teren de 60.000 de metri pătraţi în localitatea Moroieni. Totodată, el mai deţine şi două apartamente, unul în Bucureşti şi unul în Târgovişte, precum şi o casă de 132 de metri pătraţi, dobândită în 2001, în Târgovişte.
Judecătorul mai are două autoturisme, un Mercedes şi un BMW și deţine şi trei depozite bancare, de 103.400 lei, 53.400 de lei şi respectiv de 28.000 de lei.
La sfârşitul lunii septembrie 2006, Inspecţia Judiciară a Consiliul Superior la Magistraturii a declanşat verificări în cazul judecătorului Adrian Bordea, după ce secţia de nouă judecători a instanţei supreme, din care magistratul a făcut parte, a hotărât ca ofiţerii SRI în rezervă Ovidiu Soare şi Gheorghe Dumitrache să fie cercetaţi în libertate, relatează Mediafax.
Presa centrală susţinea atunci că Bordea s-ar fi aflat într-o situaţie de incompatibilitate, întrucât procurorul care îi ancheta pe cei doi foşti ofiţeri SRI i-a cerut judecătorului, în cursul anului 2005, detalii despre un dosar aflat la Tribunalul Dâmboviţa. Bordea era în 2005 preşedintele Tribunalului Dâmboviţa, iar detaliile pe care i le-ar fi cerut procurorul se refereau la doi cetăţeni italieni implicaţi într-o fraudă.
Inspectorii CSM au stabilit că nu i se poate imputa nimic judecătorului, care solicitase Consiliului să-i fie apărată reputaţia, considerându-se nevinovat.
Publicația online Lumea justiției scrie că Adrian Bordea este „fiul fostului general maior de Securitate, Aron Bordea, fost șef al Direcției I – Politic a DSS (cea mai cruntă direcție a Securității care se ocupa de masacrarea fizică și psihică a opozantilor regimului comunist) în perioada 1980 – 1986 și fost sef al Direcției Pașapoarte în perioada 1986 – 1989”.
Publicația citată mai susține că generalul Aron Bordea s-a ocupat inclusiv de dosarele de urmărire informativă ale Regelui Mihai.
Etichete:ANDREI BORDEA, CSM, NOUL SEF, Politica
LIDERUL PSD ,VICTOR PONTA SI OFENSIVA MEDIATICA IMPOTRIVA DICTATORULUI PARANOIC,TRAIAN BASESCU!
Potrivit unui document intern al PSD, pesediștii îşi propun în 2014 continuarea guvernării în sensul „dezvoltării economice” şi al restabilirii echilibrelor sociale în România, destructurarea „regimului Băsescu” şi aducerea la conducerea ţării a unui preşedinte care să nu fie ”un războinic”, ci un ”pacificator”. Aceste obiective au fost propuse şi prezentate luni de Victor Ponta Biroului Permanent Național al partidului, într-un document politic.
„Ne propunem să dărâmăm cărămidă cu cărămidă ce a rămas din regimul politic Traian Băsescu – în 2014, se încheie 10 ani de distrugere a României, de minciună, dezbinare, sărăcie, izolare internaţională şi persecuţie sistematică a adversarilor politici. Regimul Traian Băsescu este un sistem bazat pe o propagandă tipică legionarilor şi metode de persecuţie ale comuniştilor din anii 50 cu un ‘dictator’ paranoic, susţinut de o gaşcă de impostori şi adulatori dependenţi de bani şi funcţii publice„, se arată în document.
Potrivit sursei citate, „singurul adversar ireconciliabil al acestui regim a fost mereu PSD, (…) de a cărei forţă politică şi electorală i-a fost mereu frică lui Traian Băsescu”.
„Ştie foarte clar că noi putem nu doar să îl înlocuim, dar să avem grijă ca mecanismele sale anti-democratice şi anti-naţionale, construite timp de 10 ani, să înceteze să funcţioneze. Pentru acest obiectiv naţional şi politic trebuie să colaborăm onest cu toate partidele democratice din ţară – în special cu aliaţii noştri: UNPR, PC şi PNL! USL s-a format ca adversar natural al regimului Băsescu şi trebuie să nu abandoneze acest obiectiv”, stipulează document, potrivit Agerpres.
Pentru obţinerea acestui deziderat, în documentul PSD se precizează că „grupul minorităţilor naţionale, UDMR, PP-DD şi chiar PDL trebuie să fie parteneri în acest proiect naţional – cu toţii s-au săturat de Traian Băsescu, de modul abuziv în care acţionează, de şantajele sale cu dosare şi de linşajul mediatic la care îşi supune adversarii”.
Documentul are o secţiune separată intitulată „Un nou preşedinte diferit de modelul Traian Băsescu”.
„România are nevoie de un preşedinte opus modelului Traian Băsescu, un arbitru şi nu jucător, un pacificator şi nu un războinic, un unificator şi nu un dezbinător, un preşedinte total opus modelului Băsescu”, se menţionează în document.
Potrivit sursei citate, viitorul preşedintele nu trebuie „să mai folosească frica şi şantajul pentru a-şi impune deciziile” şi nu trebuie „să-şi mai folosească funcţia pentru a-şi îmbogăţi familia, a-şi răsplăti slugile incompetente cu funcţii de consilieri şi a construi partide nedemocratice pentru favorite şi favoriţi”.
De asemenea, viitorul şef de stat nu trebuie „să mai pună mereu povara crizelor pe umerii românilor în timp ce camarila sa continuă să se îmbuibe din bani publici”, dar nici să „mai folosească banii şi funcţiile publice pentru stimularea şi răsplata adulatorilor săi oficiali din media”.
„România are nevoie de un preşedinte care să ne reprezinte cu demnitate în Europa şi în lume, nu ca un arendaş gata să-şi chinuie şi abuzeze ţăranii de pe moşie doar ca să intre în graţiile stăpânului, să aprecieze şi respecte simbolurile şi valorile noastre naţionale şi să ne unească la greu şi la bine, să fie capabil de dialog şi toleranţă faţă de cei care au alte opinii sau obiective decât el însuşi „, se mai arată în documentul citat.
Potrivit sursei citate, pentru „obiectivul naţional” de a-l înlocui pe Traian Băsescu la Preşedinţia României, PSD îşi propunse să colaboreze „onest” cu toate partidele democratice din ţară.
Pe de altă parte, Victor Ponta a declarat luni presei că nu respinge discuțiile cu Băsescu, așa cum a cerut președintele azi, dar spune că nu a primit invitație.
De asemenea, Ponta a reluat public o parte dintre afirmațiile din documentul PSD.
„În alegerile prezidențiale PSD se va implica cu toată forța sa politică și electorală în așa fel încât noul președintele să fie exact opusul modelului Traian Băsescu — un președinte arbitru și nu jucător, care să nu mai folosească frica, șantajul, instituțiile statului pentru impunerea voinței sale și a camarilei sale. (…) Modul în care președintele intervine în viața partidelor trebuie să înceteze. Viitorul președinte al României trebuie să nu mai intervină în viața niciunui partid”, a spus Ponta la finalul ședinței BP a PSD de luni.
Ponta a adăugat că obiectivul asumat al USL este finalizarea procesului de schimbare a regimului Băsescu și că se așteaptă ca toate forțele politice, inclusiv PDL, să se implice în efortul de schimbare a societății românești.
„Nu a fost niciodată un secret, dimpotrivă, faptul că unul dintre obiectivele principale ale USL a fost schimbarea regimului Băsescu. Ori lucru acesta trebuie să îl finalizăm în luna decembrie. Eu cred că este un efort de schimbare a societății românești, după zece ani de nedemocrație, la care — poate nu public, dar cel puțin din convingere — vor adera și UDMR, PP-DD și PDL-ul chiar. Cred că este un efort al tuturor oamenilor politici dintr-o altă generație decât cea a domnului Băsescu de a încheia perioada post-tranziție și de a trece la o societate democratică. Și 2014 este anul acestei schimbări. (…) Eu cred că și PDL are tot interesul de a se desprinde de un trecut negru al istoriei sale. Nu întâmplător la ultimele alegeri au avut un rezultat atât de prost, pentru că toată lumea i-a asociat cu Traian Băsescu”, a mai spus premierul.
Regimul Băsescu este un sistem împotriva căruia PSD „a luptat și va lupta în continuare și pe care ne propunem să-l înlocuim cu o societate mai deschisă, mai transparentă, mai tolerantă și mai aptă de dialog”, a mai spus Ponta.
Legat de cum ar trebui să fie noul președinte al țării în viziunea lui Ponta, senatorul Sorin Rosca Stănescu scria recent că Victor Ponta se descrie pe el însuși prin afirmații de genul celor de mai sus.
Etichete:IMPOTRIVA DICTATORULUI PARANOIC TRAIAN BASESCU, OFENSIVA MEDIATICA, Politica, Victor Ponta
ALEGERILE DIN CSM CONTESTATE DE UNJR!
Cu câteva ore înainte ca ședința de alegere a noii conduceri a CSM să înceapă, Uniunea Națională a Judecătorilor (UNJR) a transmis un comunicat în care denunță perpetuarea practicilor “oculte” în alegerea conducerii CSM.
“Uniunea Națională a Judecătorilor din România constată că alegerea conducerii Consiliului Superior al Magistraturii stă și în acest an sub semnul totalei lipse de transparență și condamnă ferm perpetuarea acestei proceduri complet neloiale și lipsite de respect față de menirea acestei instituții. Reamintim că, în urma cu un an, UNJR făcea un apel public la transparență, subliniind că “perpetuarea acestei modalități de alegere a conducerii Consiliului, prin anunțarea doar în cadrul sedinței a candidaturilor și a proiectelor este inacceptabilă, fiind în totală contradicție cu principiile transparenței si responsabilității asumate în mod explicit de fiecare dintre membrii actualului CSM”. În ciuda acestui fapt, precum și a votului de blam dat în mod covârșitor anul trecut Consiliului prin revocarea a doi dintre membrii săi, membrii CSM au înțeles să adopte aceeași conduită, sfidând orice reguli minime de responsabilitate și respect față de corpul magistraților și față de societate, norme ce impun o completă transparentă în proceduri de o importanță atât de mare precum cea a alegerii conducerii acestuia”, se arată în comunicatul UNJR, transmis luni.
Uniunea face și un apel la Ministerul Justiției.
„În conditiile în care, contrar imperativelor legale, normele ce prevedeau posibilitatea revocării membrilor CSM declarate neconstituționale nu au fost modificate, pentru a fi puse în acord cu decizia Curții Constituționale, UNJR cere public Ministrului Justitiei adoptarea urgentă a unui proiect de lege în acest sens.
În lipsa unei alte modalități de tragere la răspundere a membrilor CSM față de corpul magistraților, UNJR condamnă public atitudinea acestora, considerind-o iresponsabilă, abuzivă și contrară principiilor care ar trebui să fie împărtățite de toti magistrații, inclusiv și în special de cei care membrii CSM”, se mai spune în comunicat.
Judecătorul Adrian Bordea, vicepreşedinte al CSM anul trecut, şi-a depus oficial candidatura pentru funcţia de șef al CSM, pe ultima sută de metri.
Procurorii Gheorghe Muscalu și Bogdan Gabor și-au depus candidaturile pentru funcția de vicepreședinte.
Etichete:ALEGERILE DIN CSM, CONTESTATE DE UNJR, Politica
LIDERUL PSD,VICTOR PONTA : „E O MARE NEDREPTATE CA ADRIAN NASTASE SA FIE HAITUIT O VIATA INTREAGA DE „SISTEMUL LUI TRAIAN BASESCU”!
Liderul PSD Victor Ponta a declarat, luni, că este o mare nedreptate ca Adrian Năstase să fie hăituit o viaţă întreagă de „sistemul lui Traian Băsescu”, având în vedere toate lucrurile „bune şi importante” pe care fostul premier le-a făcut pentru ţară.
Liderii PSD care s-au reunit, luni, la prima şedinţă a BPN al PSD din 2014, i-au transmis mesaje de susţinere fostului preşedinte al partidului Adrian Năstase, arătând că îi ţin pumnii, că sunt alături de el şi că se roagă la Dumnezeu să îi fie bine şi să-l ajute.
„Mă rog la Dumnezeu să-i fie bine. Îi ţin pumnii”, a precizat preşedintele executiv al PSD, Liviu Dragnea.
Etichete:ADRIAN NASTASE, HAITUIT DE "SISTEMUL LUI TRAIAN BASESCU", NEDREPTATE, Politica, PSD, Victor Ponta
DEMISUL PENAL AL ROMANIEI,TRAIAN BASESCU ,HUIDUIT DE PROTESTATARI LA SEDIUL CSM!
Traian Băsescu a ajuns, luni, în jurul orei 13 la Consiliul Superior al Magistraturii, unde a participat la şedinţa Plenului în care se alege noua conducere. Băsescu a fost huiduit la intrarea în sediul instituţiei de un grup de persoane. De asemenea, președintele a fost huiduit și la plecare
Oamenii au scandat „Ieși afară, javră ordinară” și au afişat cartoane pe care au scris „Băsescu şi CSM, aceeaşi mizerie umană”.
Băsescu a fost întâmpinat la intrarea în CSM de fostul vicepreşedinte al Consiliului, Adrian Bordea, care candidează la funcţia de preşedinte pentru mandatul din 2014.
Ajuns în fața magistraților din CSM, Băsescu a declarat: “În primul rând vreau să vă felicit. CSM-ul, chiar dacă la începutul anului a avut niște momente chiar de criză, a reușit să le depășească și și-a făcut treaba pe parcursul anului, și-a îndeplinit principalele misiuni, ceea ce justifică un raport pozitiv aș spune, un bilanț pozitiv, un bilanț care poate fi apreciat ca pozitiv”. Băsescu s-a interesat la membrii CSM despre Noul Cod penal. „Am și eu câteva întrebări ca nespecialist, văzând dezbaterea publică în plină desfășurare legată de intrarea în vigoare a noului Cod penal și a Codului de procedură penală. În primul rând aș vrea să știu dacă este asigurată baza materială, a ceea ce înseamnă săli, resursă bugetară și baza de personal, adică judecători și procurori în număr suficient pentru aplicarea noului Cod penal”, s-a adresat Traian Băsescu membrilor CSM.
„În ce privește independența magistraților, convingerea mea e că ea este atâta cât își ia fiecare magistrat”, a mai declarat Băsescu în fața judecătorilor și procurorilor de la CSM.
Ministrul Justiției, Robert Cazanciuc, a afirmat că în principiu este asigurată partea de resursă umană prin suplimentarea numărului de posturi și că, pe de altă parte, Codul penal nu implică resurse atât de multe la nivel de infrastructură cum a fost nevoie în zona civilă.
„Este un proces uriaș intrarea în vigoare a noilor Coduri. (…)Vom putea vedea după un anumit interval de evaluare, așa cum facem acum, la un an de zile, dacă este nevoie sau nu este nevoie de resursă în plus „, a declarat ministrul Justiției.
În completare, un alt membru al CSM, judecătorul Mircea Aron, a adăugat că o problemă de infrastructură ce ar trebui rezolvată este cea a sălilor de consiliu, o estimare în acest sens fiind de 1.000 de astfel de spații la nivelul întregului sistem judiciar.
Traian Băsescu a luat act de existența acestei chestiuni, dar a adăugat că ea nu poate fi rezolvată decât în baza unei decizii politice și că nu se poate angaja sub forma unei promisiuni pe acest subiect.
Legat de alegerile din CSM, Băsescu aprecia luni, înaintea şedinţei Plenului Consiliului, că este „o lacună a legii” faptul că în fiecare an trebuie făcute alegeri pentru şefia CSM, el spunând totodată că nu este îngrijorat că alegerile de astăzi de la CSM vor schimba trendul în justiţie.
„Acolo e legea de aşa natură, îi obligă la schimbarea şefilor în fiecare an. Cred că este o lacună a legii. E clar că nu toţi oamenii sunt de acelaşi calibru în CSM sau cu acelaşi nivel de credibilitate la opinia publică. Nu aş spune că sunt ingrijiorat că alegerile de azi vor schimba un trend în justiţie, că oamenii cheie în justiţie sunt preşedintele şi vicepreşedinţii Înaltei Curţi, ai DNA, DIICOT. Aici sunt cheile în justiţie, CSM e cel care administrează justiţia, având ca principale atribuţii şi partea de inspecţie şi partea de apărare a prestigiului magistraţilor”, a afirmat Băsescu, la B1 TV.
El a mai spus că nu pleacă de la premisa că CSM „ar fi structura care s-ar pune la dispoziţia politicului pentru a bloca”.
Etichete:HUIDUIT LA CSM, Politica, PROTESTATARI, Traian Basescu
DEMISUL PENAL AL ROMANIEI,”INTAIUL JURIST”AL TARII,TRAIAN BASESCU VA SUPERVIZA REZULTATELE ALEGERILOR DIN 6 IANUARIE 2014,DE LA CSM!
Administraţia Prezidenţială anunţă că mâine la ora 11.00 va participa la alegerile din cadrul CSM de mâine. Asta după ce în prealabil va participa la o discuţie televizată cu jurnaliştii de la Evenimentul Zilei.
Etichete:6 IANUARIE 2014, Politica, Traian Basescu, VA SUPERVIZA REZULTATELE ALEGERILOR DIN CSM
GRUPUL SOCIAL-DEMOCRATILOR DIN PARLAMENTUL EUROPEAN VA CERE DEMISIA GERMANULUI NAZI ELMAR BROK,PENTRU DECLARATIILE PRIVIND AMPRENTAREA IMIGRANTILOR ROMANI!
Grupul social-democraţilor din Parlamentul European va cere demisia lui Elmar Brok, pentru declaraţiile privind amprentarea imigranţilor români.
Purtătorul de cuvânt al PSD, Cătălin Ivan, spune că grupul european din care face parte va cere inclusiv o poziţie oficială din partea Popularilor europeni.
Elmar Brok vrea ca imigranţii români să fie amprentaţi. Acesta susţine că persoanele care vin în Germania cu scopul de a cere ajutoare sociale trebuie trimise de urgenţă înapoi în ţara de origine.
Amprentarea ar ajuta autorităţile să îi depisteze pe cei care se întorc în Germania după expulzare.
Etichete:AMPRENTAREA IMIGRANTILOR ROMANI, DEMISIA LUI ELMAR BROK-NAZI, GRUPUL-SOCIAL-DEMOCRATILOR EUROPENI, Politica
PRIMARUL PSD,RADU MAZARE ATAC DUR LA IFOSELE DE DOMNISOARA” A LUI CRIN ANTONESCU : „CU CAT PLEACA MAI REPEDE PNL DE LA GUVERNARE CU ATAT MAI BINE!”
Descentralizarea administrativă naşte pasiuni mari şi în 2014. Deşi legea pentru care premierul Victor Ponta a angajat răspunderea Guvernului pentru Legea descentralzării se află în atenţia Curţii Constituţionale după ce a fost sesizată de PDL, liderii PSD nu uită că miniştrii PNL s-au opus în opinia lor unei adevărate descentralizări.
„Pentru că s-au opus descentralizării promovată de Dragnea, pentru că s-au opus descentralizării Portului, deşi în campanie susţineau contrariul, pentru mine sunt doar nişte mincinoşi care îşi doresc cât mai multă putere sub controlul lor. Ca atare, indiferent dacă Ponta se împacă cu Antonescu sau nu, liberalii au pierdut susţinerea mea. Cu cât pleacă mai repede din Guvern, cu atât mai bine”, a declarat pentru gândul Radu Mazăre.
Reacţia lui Mazăre nu este singulară. Primarul municipiului Iaşi, Gheorghe Nichita, l-a acuzat pe ministrul de Interne, Radu Stroe, că doreşte un stat centralist în care să deţină controlul. Vicepreşedintele PSD a spus că Stroe a fost „înghiţit şi copleşit” de sistem.
Etichete:ATAC DUR, Crin Antonescu, PNL SA PLECE CAT MAI REPEDE DE LA GUVERNARE, Politica, PSD, RADU MAZARE

References: CCR 
 CSM 
 CSM 

CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM